als_Latn dik_Latn sag_Latn
Ju pëlqen fotografia? Besoni se një foto vlen më shumë se 1000 fjalë? Atëherë bëhu pjesë e projektit “Njësia 8 që duam”, duke paraqitur një foto me problematikat e njësisë ku ju banoni.
Rregullat janë shumë të thjeshta. Bëj një fotografi që prezanton realitetin në lagjen tënde dhe atë çka ti do të ndryshosh.
-Kush mund të aplikojë: Mund të aplikojnë të rinjtë të cilët i përkasin grupmoshës 18-23 vjeç.
-Kriteret e aplikimit: Çdo i ri duhet të paraqesë një foto ku të tregojë se çfarë duhet të ndryshojë në njësinë e tyre të banimit. Përmes kësaj fotoje, çdo konkurent duhet të tregojë se si objekti që keni zgjedhur të fotografoni duket dhe si do të donit të ishte.
Të rinjtë e interesuar mund të marrin pjesë në këtë konkurs duke dërguar një e-mail në adresëninfo@zemraetiranes.al deri në datën 18 Qershor, pasi në datën 21 do të shpallet fituesi. E-maili duhet të pëmbajë: emrin e plotë, moshën, vendin e banimit, vendin ku është bërë fotografia si edhe një përshkrim i shkurtër i idesë së imazhit që ju keni fotografuar.
Se cila do të jetë fotoja më e mirë këtë do ta vendosin bashkëmoshatarët tuaj në rrjetet sociale të cilët kanë 50% të peshës, ndërsa 50% do të jetë mendimi i jurisë.
Ky konkurs do të ketë tre fitues.
Çmimi i parë do të jetë një shumë prej 500 euro + një bursë e plotë studimi
Çmimi i dytë do të jetë 75% e një burse studimi
Çmimi i tretë do të jetë 50% e një burse studimi
Përveç këtyre tre çmimeve ne do të mundësojmë që fotoja fituese t`i dorëzohet kryetarit të Bashkisë, Erion Veliaj, me qëllim që projekti juaj të bëhet realitet.
MOS HARRONI: Prezantimi do të jetë në datën 21/06/2017.
Për informacione më të hollësishme na kontaktoni në adresën info@zemraetiranes.al/CityNews
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn